7. Anlægsbevilling til aktivitets- og sognehus ved HØST Hallen (Åben)
Tidl. politisk behandling  
Forventet sagsgang
KF-U, ØK, BY
Lovgrundlag
 
SAGENS INDHOLD
Byrådet skal i denne sag tage stilling til en anlægsbevilling på 740.000 kr. til et aktivitets- og sognehus i 
tilknytning til HØST Hallen. Endvidere skal Byrådet tage stilling til salg af den kommunale jord, som 
aktivitets- og sognehuset skal opføres på. 
I forbindelse med Budget 2019-22 afsatte Byrådet 740.000 kr. til en udvidelse af HØST Hallen i [adresse] 
med et aktivitetsareal på baggrund af et foreningsforslag fra idrætsforeningen HØST IF. Foreningen 
ønskede at udvide med et aktivitetslokale, der kan anvendes til f.eks. spinning. I processen er projektet 
gradvist blevet mere omfattende. 
Som en del af at realisere udvidelsen har bestyrelsen i HØST IF sammen med provsten, sognepræsten og 
medlemmer fra menighedsrådet i [adresse] arbejdet for, at der etableres et aktivitets- og sognehus 
i tilknytning til hallen. Det skyldes, at Menighedsrådet stod over for at skulle etablere lokaler til 
konfirmationsforberedelse, foredrag, møder mv., samtidigt med udvidelsen af HØST Hallen. Derfor er der 
arbejdet for, at der etableres fælles lokaler, der kan udnyttes til både HØST IF’s og Menighedsrådets 
aktiviteter. Ved at etablere fælles lokaler vil der forventeligt være aktiviteter i lokalerne gennem alle ugens 
dage. 
Det fælles aktivitets- og sognehus foreslås bygget sammen med HØST Hallen. Projektet fremgår af 
vedlagte skitse.
Det fælles projekt foreslås realiseret ved at anvende ’ejerlejlighedsmodellen’. Ejerlejlighedsmodellen er den 
konstruktion, der af provstiets advokat og Favrskov Kommunes jurister er vurderet som mest 
hensigtsmæssige ud fra en økonomisk og juridisk betragtning. I ejerlejlighedsmodellen etableres bygningen 
som en selvstændig ejendom. Med modellen ejer Favrskov Kommune og Menighedsrådet hver sin 
ejerlejlighed og ejer gangarealerne sammen. Ejerlejlighedsmodellen er beskrevet nærmere i vedlagte notat. 
Ejerlejlighedsmodellen medfører, at Favrskov Kommune skal sælge sokkelgrunden til samejet mellem 
Favrskov Kommune og Menighedsrådet. På sokkelgrunden etableres en selvstændig ejendom, der 
indeholder det fælles aktivitets- og sognehus. Sokkelgrunden på 400 m2 er prissat til 60.000 kr. baseret på 
sammenlignelige arealer udlagt til offentlige formål og en bebyggelsesprocent på 40 %. 
Menighedsrådets rådgiver vurderer, at det fælles aktivitets- og sognehus samlet set koster ca. 6,2 mio. kr. 
ekskl. moms. Heraf finansierer Favrskov Kommune 740.000 kr., HØST IF bidrager med 960.000 kr. og 
Menighedsrådet med 4,5 mio. kr. Med Byrådets godkendelse af anlægsbevillingen kan arbejdet med 
byggetilladelse, projektering, udbud mv. igangsættes. Det forventes, at byggeriet kan sættes i gang i foråret 
2021.
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Zenia Søndergaard 
Gunner Simonsen (tinj)
VURDERING
Børn og Kultur vurderer, at HØST IF og Menighedsrådet med det skitserede projektet vil få det det fælles 
projekt, som de har ønsket. HØST IF vil få adgang til Menighedsrådets lokaler inden for de rammer, som 
Menighedsrådet fastlægger.
ØKONOMI
Byrådet har afsat 740.000 kr. til udvidelsen i forbindelse med Budget 2019-22. Alle udgifter derudover til 
Favrskov Kommunes ejerlejlighed finansieres af HØST IF. Foreningen skal bidrage med 960.000 kr. ekskl. 
moms for, at Favrskov Kommunes del af projektet er fuldt finansieret. Foreningen har dokumenteret at have 
den nødvendige medfinansiering gennem opsparing og en mulighed for at låne det resterende beløb i et 
pengeinstitut uden krav om kommunegaranti. 
Udgifterne til afledt drift skønnes at udgøre 85.000 kr. årligt, heraf 10.000 kr. til parkeringspladser og 75.000 
kr. til drift af Favrskov Kommunes ejerlejlighed. Favrskov Kommunes ejerlejlighed består af Høst-lokalet på 
97 m2 samt en forholdsmæssig andel af gangarealerne på samlet 40 m2. Der er ikke afsat midler til afledt 
drift i budgettet, da byggeriets omfang ikke var kendt på tidspunktet for budgetlægningen. Det foreslås 
derfor, at der indarbejdes afledt drift på 85.000 kr. årligt i forbindelse med den tekniske budgetlægning for 
2022-25.
Provstiet har accepteret at dække udgifterne til køb af jorden, hvor aktivitets- og sognehuset skal opføres. 
Det vil sige, at Byrådets anlægsbevilling alene anvendes til selve byggeriet.
Indtægten fra salget af grunden er ikke budgetlagt. Det foreslås derfor, at der afsættes et rådighedsbeløb 
til indtægt fra salg af grunden på 60.000 kr. på jordforsyningsområdet. Indtægten tilføres 
kassebeholdningen.
INDDRAGELSE
Børn og Kultur har i forløbet været i dialog med HØST IF, Menighedsrådet og Provstiet om realisering af 
projektet. Der har været afholdt informationsmøde i februar 2019 for borgerne i [adresse], hvor projektet 
blev præsenteret.
INDSTILLING
Direktøren for Børn og Kultur indstiller til Byrådet:
1.
At godkende anlægsbevilling på 740.000 kr. til et fælles aktivitets- og sognehus finansieret af det afsatte 
rådighedsbeløb til udvidelse af aktivitetsareal i [adresse]. 
2.
At der indarbejdes 85.000 kr. til drift af parkeringspladserne og Favrskov Kommunes andel af aktivitets- 
og sognehuset i forbindelse med budgetlægningen for 2022-25.
3.
At godkende salg af sokkelgrund på 400 m2 til det fælles aktivitets- og sognehus.
4.
At godkende en anlægsbevilling vedr. indtægt fra salg af sokkelgrund på 60.000 kr. med tilhørende 
rådighedsbeløb, der tilføres kassebeholdningen.
BESLUTNING
Kultur og Fritidsudvalget, 4. november 2020:
Fraværende: Ingen
Indstilles godkendt.
Økonomiudvalget, 17. november 2020:
Fraværende: Ingen
Indstilles godkendt.
Byrådet, 24. november 2020:
Fraværende: Ingen
Godkendt. 
Bilag
1.
Notat -  Fælles aktivitets- og sognehus - ejerlejlighedsmodellen (257714)
2.
Aktivitets- og sognehus - facader og skitse (257713)
